|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  ΥΠΟΥΡΓΕΙΟ ΠΑΙΔΕΙΑΣ ΘΡΗΣΚΕΥΜΑΤΩΝ  ΠΕΡΙΦΕΡΕΙΑΚΗ Δ/ΝΣΗ Π/ΜΙΑΣ & Δ/ΜΙΑΣ. ΕΚΠ/ΣΗΣ  ΚΕΝΤΡΙΚΗΣ ΜΑΚΕΔΟΝΙΑΣ  Δ/ΝΣΗ Δ/ΜΙΑΣ ΕΚΠ/ΣΗΣ ΔΥΤΙΚΗΣ ΘΕΣ/ΝΙΚΗΣ  ΚΑΛΛΙΤΕΧΝΙΚΟ ΓΥΜΝΑΣΙΟ, Λ.T., ΑΜΠΕΛΟΚΗΠΩΝ  Ταχ. δ/νση: Πανταζοπούλου 12Α, 56121  Τηλ.: 2310 727341, 2310744790  fax: 2310727324  e-mail: gymkallampel@sch.gr  http://gymkallampel.gr/  Πληροφορίες: Κολτσίδα Α. | Προς | Θεσσαλονίκη, 4/2/2020  Αρ. Πρωτ: 148  **Διεύθυνση Δευτεροβάθμιας**  **Εκπαίδευσης**  **Δυτικής Θεσσαλονίκης** |

**ΘΕΜΑ:** Πρόσκληση εκδήλωσης ενδιαφέροντος-κατάθεσης προσφοράς για την 4ήμερη Εκπαιδευτική Επίσκεψη της Β΄ Λυκείου του Καλλιτεχνικού Γυμνασίου-Λ.Τ. Αμπελοκήπων στο Ναύπλιο και τη γύρω περιοχή.

Το Καλλιτεχνικό Γυμνάσιο-Λ.Τ. Αμπελοκήπων προτίθεται να πραγματοποιήσει Εκπαιδευτική Επίσκεψη στο Ναύπλιο και τη γύρω περιοχή με 3 διανυκτερεύσεις στις 26-29 (ή 27-30) Μαρτίου 2020.

Παρακαλούνται τα ενδιαφερόμενα Γραφεία Γενικού Τουρισμού που πληρούν τις προβλεπόμενες από το νόμο προϋποθέσεις λειτουργίας, να καταθέσουν έως την Τετάρτη 12 Φεβρουαρίου 2020 και ώρα 12:00 στη Διεύθυνση του Σχολείου με εξουσιοδοτημένο εκπρόσωπό τους σφραγισμένο φάκελο προσφοράς. Η αξιολόγηση των προσφορών θα πραγματοποιηθεί την ίδια μέρα και ώρα 13:00. Κριτήρια για την επιλογή του ταξιδιωτικού πρακτορείου είναι η ασφάλεια των μαθητών, η άρτια οργάνωση της εκδρομής, η ποιοτική και οικονομική προσφορά.

Εκπρόθεσμες προσφορές δε θα ληφθούν υπόψη.

Για τη σύνταξη της προσφοράς αυτής, σας ενημερώνουμε τα εξής:

* Βασικός προορισμός: Ναύπλιο
* Ημερομηνίες: 26-29 (ή 27-30) Μαρτίου 2020 - 4 ημέρες, 3 διανυκτερεύσεις
* Αριθμός μαθητών: 40-43
* Συνοδοί καθηγητές: 3
* Διαμονή: Ξενοδοχείο τουλάχιστον 3 αστέρων στο Ναύπλιο και δευτερευόντως σε ακτίνα το πολύ 10 χλμ. από την πόλη του Ναυπλίου
* Διατροφή: α.ημιδιατροφή (πρωινό-δείπνο), β.μόνο πρωινό – να αναφερθούν και οι 2 περιπτώσεις
* Μέσο μεταφοράς: Λεωφορείο
* Μετάβαση: αναχώρηση από το χώρο του σχολείου στις 7.00: Θεσσαλονίκη – Δελφοί – Αράχωβα – Ναύπλιο
* Σημεία επίσκεψης κατά τη διάρκεια της εκδρομής: πόλη Ναυπλίου – Παλαμήδι – Μυκήνες – Επίδαυρος – Μυστράς
* Επιστροφή: Ναύπλιο – Ισθμός – στάση για φαγητό σε πόλη στο δρόμο της επιστροφής – Θερμοπύλες – Θεσσαλονίκη: άφιξη στο χώρο του σχολείου ως τις 22.00
* Ξεναγήσεις από επαγγελματίες ξεναγούς που θα έχει κλείσει το πρακτορείο και θα μας συναντήσουν την αντίστοιχη ημέρα και ώρα (ανάλογα με το πρόγραμμα): Δελφοί-Παλαμήδι-Μυκήνες-Επίδαυρος-Μυστράς
* Το ακριβές πρόγραμμα της εκδρομής θα διαμορφωθεί από τους υπεύθυνους καθηγητές σε συνεννόηση με το πρακτορείο

Στις προσφορές των ταξιδιωτικών γραφείων πρέπει να αναγράφονται :

1. Το μεταφορικό μέσο, λεωφορείο, το οποίο θα πληροί τις νόμιμες προϋποθέσεις κυκλοφορίας (έμπειρος οδηγός, κλιματισμός, μικροφωνική εγκατάσταση, φαρμακείο, ζώνες ασφαλείας).
2. Κατηγορία καταλύματος.
3. Τύπος γευμάτων (μενού/μπουφές) και ώρες σερβιρίσματος (πρωινό-δείπνο).
4. Δυνατότητα επιλογής του μενού και προσαρμογής των ωρών σερβιρίσματος των γευμάτων κατ’ επιλογή των εκδρομέων.
5. Τα δωμάτια για τους μαθητές να είναι δίκλινα και τρίκλινα και για τους συνοδούς εκπαιδευτικούς μονόκλινα.
6. Τυχόν δωρεάν συμμετοχές.
7. Κάλυψη ξεναγού σε όλους τους αρχαιολογικούς χώρους.
8. Πλήρης κάλυψη (ξεναγήσεις, περιηγήσεις, εκδηλώσεις κ.λπ.) καθ’ όλη τη διάρκεια του 24ωρου και χωρίς χρονικούς ή χιλιομετρικούς περιορισμούς από το λεωφορείο με έμπειρο και συνεργάσιμο οδηγό που θα είναι στην διάθεση των εκδρομέων σύμφωνα με το πρόγραμμα της εκδρομής.
9. Υποχρεωτική ασφάλιση αστικής-επαγγελματικής ευθύνης σύμφωνα με την κείμενη νομοθεσία.
10. Ασφάλιση που καλύπτει τα έξοδα σε περίπτωση ατυχήματος ή ασθένειας.
11. Υπεύθυνη δήλωση ότι διαθέτει ειδικό σήμα και άδεια λειτουργίας από τον ΕΟΤ, το οποίο βρίσκεται σε ισχύ.
12. Φ.Π.Α. εκδρομής.
13. Τελική συνολική τιμή του οργανωμένου ταξιδιού.
14. Επιβάρυνση ανά μαθητή.
15. Έκδοση ατομικής απόδειξης για κάθε μαθητή ως προϋπόθεση καταβολής των χρημάτων.
16. Σε περίπτωση ακύρωσης, αναβολής ή μεταβολής δρομολογίου, να εξασφαλίζεται -χωρίς επιπλέον κόστος- η διαμονή, διατροφή και, τελικά, η μεταφορά των συμμετεχόντων στον τόπο προορισμού τους.
17. Στην περίπτωση ακύρωσης της εκδρομής λόγω μη συμμετοχής μαθητών ή μη έγκρισης της εκδρομής ή άλλων λόγων ανωτέρας βίας κάθε καταβληθέν ποσό επιστρέφεται στους συμμετέχοντες μαθητές και συνοδούς.
18. Σε περίπτωση αφερεγγυότητας ή πτώχευσης του τουριστικού γραφείου να παράσχεται κάλυψη, πέραν των άλλων αξιώσεων, της υποχρέωσης ολοκλήρωσης του συμφωνημένου προγράμματος, της επιστροφής των καταβληθέντων και του επαναπατρισμού των συνοδών καθηγητών και των μαθητών που συμμετέχουν στην εκδρομή. Για την περίπτωση αφερεγγυότητας ή πτώχευσης, στο ασφαλιστήριο συμβόλαιο θα πρέπει να αναφέρεται και ο τρόπος άμεσης καταβολής των εξόδων επαναπατρισμού.
19. Προσκόμιση αποδεικτικών εγγράφων για τις ανωτέρω περιγραφόμενες παροχές (αντίγραφο ασφαλιστηρίου συμβολαίου επαγγελματικής ευθύνης του Ταξιδιωτικού Γραφείου στο οποίο θα φαίνεται και ο αριθμός του συμβολαίου, ασφαλιστήριο συμβόλαιο ιατρικής και νοσοκομειακής περίθαλψης)

Το πλήρες πρόγραμμα και οι αναλυτικοί όροι της εκδρομής θα συμπεριληφθούν στο ιδιωτικό συμφωνητικό που θα υπογραφεί με το Ταξιδιωτικό Γραφείο που θα επιλεγεί.

Ως εγγύηση για τη διασφάλιση των όρων του Συμφωνητικού θα κρατηθεί στο Σχολείο το 1/3 των χρημάτων του συνολικού ποσού. Το ποσό αυτό θα αποδοθεί στο γραφείο μετά το τέλος της εκδρομής και την επιστροφή των μαθητών στη Θεσσαλονίκη.

Σημειωτέον ότι οι προσφορές πρέπει να κατατίθενται στο σχολείο με κλειστό φάκελο με επισυναπτόμενα τα απαραίτητα δικαιολογητικά σε πρωτότυπη μορφή, και όχι με τηλεομοιοτυπία ή μέσω ηλεκτρονικού ταχυδρομείου (190919/Δ2).

Η Διευθύντρια

Αθηνά Ράλλη